
ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2051 ( 1 ) 

Ψήφιση Οργανισμού Εσωτερικής Υπηρεσίας του Συμ¬ 
βουλίου περιοχής της 5ης Εδαφικής Περιφέρειας Ν. 
Ζακύνθου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦ. ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) Του άρθρου 12του Ν. 1188/81 και τις όμοιες του άρ¬ 
θρου 26 του Ν. 1832/89 όπως τροποποιήθηκαν με τις δια¬ 
τάξεις του άρθρου 8του Ν. 2307/95. 
β) Του άρθρου 48του Ν. 2218/94. 
γ) Του Π.Δ. 276/1995. 

2. Την αριθμ. 4/1997 απόφαση του Διοικητικού Συμβου¬ 


λίου του Συμβουλίου Περιοχής της 5ης εδαφικής περιφέ¬ 
ρειας περί ψηφίσεως Ο.Ε.Υ. 

3. Τη σύμφωνη γνωμοδότηση του Υπηρεσιακού Συμ¬ 
βουλίου του άρθρου 8 του Ν. 2307/95 που διατυπώθηκε 
στο αριθμ. 3/22.5.97 πρακτικό αυτού. 

4. Ολα τα στοιχεία του φακέλου καθώς και τις ανάγκες 
σε προσωπικό του παραπάνω Συμβουλίου Περιοχής. 

5. Το άρθρο 14 παρ. 1 του Ν. 2399/96 (ΦΕΚ90 
τ.Α'/27.5.96) «Κατάργηση Περ/κών Δ/ντών», αποφασίζου¬ 
με: 

Εγκρίνουμε την 4/1997 απόφαση του Διοικητικού Συμ¬ 
βουλίου, του Συμβουλίου Περιοχής της 5ης εδαφικής πε¬ 
ριφέρειας του Νομού μας περί ψηφίσεως του Οργανι¬ 
σμού Εσωτερικής Υπηρεσίας όπως ορίζεται στην απόφα¬ 
ση αυτή ώστε η διάρθρωση των θέσεων των Υπηρεσιών 
του να έχει ως εξής: 

(Ακολουθεί το αποφασιστικό μέρος της εγκρινόμενής 
πράξης όπως ακριβώς αναγράφεται σε αυτή) το οποίο και 
αποτελεί αναπόσπαστο μέρος της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 9 Ιουνίου 1997 

Με εντολή Γενικού Γραμματέα Π.Ι.Ν. 

Ο Πρ/νος ΔΟΥ 
ΕΜΜΑΝΟΥΗΛ ΣΑΡΔΗΣ 


ΑΠΟΦΑΣΗ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 

ΤοΔ.Σ. του Συμβουλίου Περιοχήςτης 5ης Εδαφικής Πε¬ 
ριφέρειας Ν. Ζακύνθου. 

Λαμβάνοντας υπόψη: 

1. Τις διατάξεις των Νόμων 2218/94, 2240/94 και 
2307/95. 

2. Τη Μελέτη Οργάνωσης των Υπηρεσιών του Σ.Π. της 
5ης Εδαφικής Περιφέρειας του Νομού Ζακύνθου, απο¬ 
φασίζει: 

Ψηφίζει τον Οργανισμό Εσωτερικής Υπηρεσίας του 
Συμβουλίου Περιοχής της 5ης Εδαφικής Περιφέρειας Ζα¬ 
κύνθου. 

Με τον παρόντα ΟΕΥ προκαλείται δαπάνη σε βάρος των 
προϋπολογισμών του Συμβουλίου Περιοχής το ύψος της 
οποίας δεν μπορεί να υπολογιστεί επακριβώς (άρθρο 12 
Ν. 2307/95). 

Ο Οργανισμός Εσωτερικής Υπηρεσίαςτου Συμβουλίου 
Περιοχής της 5ης εδαφικής περιφέρειας Νομού Ζακύν¬ 
θου έχει ως εξής: 

ΜΕΡΟΣ ΠΡΩΤΟ 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΚΕΦΑΛΑΙΟ Α' 

Διάρθρωση Υπηρεσιών 
Άρθρο 1 

Υπηρεσίες Συμβουλίου Περιοχής 

Οι Υπηρεσίες του Συμβουλίου Περιοχής της 5ης Εδαφι¬ 
κής Περιφέρειας του Νομού Ζακύνθου διαρθρώνονται σε 
1 Αυτοτελές Γραφείο και 1 Τμήμα. Με απόφαση του Προ¬ 
έδρου του Διοικητικού Συμβουλίου του Σ.Π. μπορεί να δη- 
μιουργούνται για την εύρυθμη λειτουργία της υπηρεσίας, 
μη αυτοτελή Γραφεία ή αντίστοιχου επιπέδου μη αυτοτε¬ 
λείς οργανικές μονάδες στο πλαίσιο της Υπηρεσίας. 

Τη Διεύθυνση του Σ.Π. συγκροτούν: 

α. Γ ραφείο Διοικητικού - Οικονομικού 

β. Τμήμα Αναπτυξιακού Σχεδιασμού - Προγραμματι¬ 
σμού και Τεχνικής Υποστήριξης. 

ΚΕΦΑΛΑΙΟ Β' 

Αρμοδιότητες Υπηρεσιών 
Άρθρο 2 

Αρμοδιότητες του Γ ραφείου Διοικητικών 
Οικονομικών Υπηρεσιών 

Στις αρμοδιότητες του Γ ραφείου ανήκουντα θέματα δι¬ 
οικητικής υποστήριξης, προσωπικού, οικονομικών του 
Σ.Π., προμηθειών για την κοινή εξυπηρέτηση των ΟΤΑ με- 
λώντου, καθώς και τα θέματα οργανωτικής-διοικητικής υ¬ 
ποστήριξης των ΟΤΑ-μελών του Σ.Π., καθώς και κάθε 
δραστηριότητας (παροχής υπηρεσίας) και μέσω της ανά¬ 
θεσης αρμοδιοτήτων από τους ΟΤΑ μέλη ή τη Νομαρχια¬ 
κή Αυτοδιοίκηση που αποβλέπει στην αναβάθμιση της 
ποιότητας της ζωής των κατοίκων. Οι αρμοδιότητες του 
Γ ραφείου πιο αναλυτικά είναι οι εξής: 

2.1. Διοικητικές υπηρεσίες και Υπηρεσίες Παροχής Υ¬ 
πηρεσιών προς τους Πολίτες 

- Δακτυλογράφηση, αναπαραγωγή, διεκπεραίωση και 
αρχειοθέτηση προσωπικής αλληλογραφίας του Προέ¬ 
δρου του Σ.Π., του Διοικητικού Συμβουλίου και της Εκτε¬ 
λεστικής Επιτροπής καθώς και της αλληλογραφίας των Υ¬ 
πηρεσιών του Σ.Π. 

- Ρύθμιση συναντήσεων της επικοινωνίας του Προέ¬ 
δρου καιτωνλοιπώνοργάνωντουΣ.Π. με τους εκπροσώ¬ 
πους των Ο.Τ.Α.-μελώντου Σ.Π., της Νομαρχιακής Αυτο¬ 
διοίκησης, των Δημοσίων Αρχών, τις επιτροπές, τους συλ¬ 
λόγους και τους πολίτες και η τήρηση του ημερολογίου 
των επαφών αυτών. Ρύθμιση των θεμάτων Δημοσίων Σχέ¬ 
σεων γενικά. 

- Παραλαβή από τους υπηρεσιακούς παράγοντες των 
φακέλων των εγγράφων που πρέπει να υπογραφούν από 
τον Πρόεδρο. 

- Φροντίδα για τη δημοσίευση των διακηρύξεων και των 
ανακοινώσεων των Υπηρεσιώντου Σ.Π. 

- Παραλαβή του ημερήσιου και περιοδικού τύπου, κα¬ 
θώς και όλων των εντύπων που αποστέλλονται στο Σ.Π., η 
επιμέλεια της καθημερινής αποδελτίωσης του τύπου. 


- Τήρηση του πρωτοκόλλου εισερχομένων - εξερχομέ- 
νων εγγράφων. 

- Τήρηση των πρακτικών των συνεδριάσεων των οργά¬ 
νων του Σ. Π. και ενημέρωση του βιβλίου πρακτικών καθώς 
και κάθε άλλου εντύπου, που αποφασίζει το Διοικητικό 
Συμβούλιο του Σ.Π. ότι είναι απαραίτητο για την καλύτε¬ 
ρη διεκπεραίωση των λειτουργιών του. 

- Παρακολούθηση και εφαρμογή όλων των Νόμων και 
Διαταγμάτων που αφορούν το πάσης φύσεως προσωπικό 
του Σ.Π. και η άσκηση των αρμοδιοτήτων που απορρέουν 
από τον Κώδικα Κατάστασης Δημοτικών και Κοινοτικών Υ¬ 
παλλήλων (Ν. 1188/81), όπως αυτός τροποποιήθηκε από 
τους Ν. 2218/94, 2240/94, 2307/95 κ.λπ. καθώς και η τή¬ 
ρηση του σχετικού αρχείου. 

-Τήρηση Μητρώου, Ευρετηρίου και Ατομικών Φακέλων 
του μόνιμου, με σύμβαση έργου και τους πάσης φύσεως 
προσωπικού. 

- Σύνταξη και θεώρηση των πάσης φύσεως στοιχείων 
του προσωπικού και η προώθησή τους, για τη σύνταξη 
των μισθοδοτικών καταστάσεων. 

- Διεκπεραίωση κάθε υπόθεσης που έχει σχέση με τη 
χορήγηση της σύνταξης, των παροχών στο οικείο Ταμείο 
Ασφάλισης και με την αναγνώριση και εξαγορά της προϋ¬ 
πηρεσίας των υπαλλήλων του Σ.Π. που συνταξιοδοτού- 
νται. 

- Έλεγχος και παρακολούθηση της τήρησης του κανο¬ 
νικού ωραρίου εργασίας. 

- Έκδοση ή κοινοποίηση εγκυκλίων που αφορούν στην 
υπηρεσιακή κατάσταση του προσωπικού και ενημέρωσή 
του για τα προγράμματα επιμόρφωσής του. 

- Εισηγήσεις στον Πρόεδρο του Σ.Π. για την συγκρότη¬ 
ση των προβλεπομένων από το Νόμο επιτροπών και ομά¬ 
δων εργασίας καθώς και για τα προσωπικά αιτήματα των 
υπαλλήλων. 

- Συγκέντρωση - αρχειοθέτηση όλων των σχετικών νό¬ 
μων και διαταγμάτων, εγκυκλίων, αποφάσεων, υλικών, 
περιοδικών και βιβλίων για θέματα που αφορούν τη συνο¬ 
λική λειτουργία του Σ.Π. και την αυτοδιοίκηση γενικότε¬ 
ρα. 

- Οργανωτική - διοικητική υποστήριξη των Ο .Τ.Α. μελών 
του Σ.Π. εφόσον αυτή ζητηθεί. 

- Ενημέρωση των πολιτών για τα δικαιώματά τους και 
τις ενέργειες που απαιτούνται για τη διεκπεραίωση των υ- 
ποθέσεώντους. 

- Μέριμνα για το σχεδίασμά και την υλοποίηση προ¬ 
γραμμάτων κοινωνικής ενημέρωσης και στήριξης διακοι- 
νοτικού επιπέδου. 

- Παροχή Υπηρεσιών στήριξης και Συντονισμού των Ο¬ 
ΤΑ μελών του Σ.Π. για τη διοργάνωση πολιτιστικών, αθλη¬ 
τικών και άλλων εκδηλώσεων. 

- Διαβίβαση στο Γ ενικό Χημείο του Κράτους για έλεγχο 
και αξιολόγηση τα είδη για τα οποία υπάρχουν ειδικοί ό¬ 
ροι στις σχετικές συμβάσεις. 

- Παροχή υπηρεσιών στους ΟΤΑ μέλη και στους πολί¬ 
τες για ζητήματα που αφορούν την Ποιότητα Περιβάλλο¬ 
ντος. 

- Παροχή υπηρεσιών που αφορούν στην αστική και δη¬ 
μοτική κατάσταση των πολιτών. 

- Παροχή υπηρεσιών που αφορούν στη μεταφορά μα¬ 
θητών με σχολικά λεωφορεία. 

- Παροχή υπηρεσιών που αφορούν στη χορήγηση αδει¬ 
ών λειτουργίας καταστημάτων κ.λπ. 

-Αποδοχή υποδείξεων και προτάσεων για αλλαγές που 

συμβάλλουνστη βελτίωση της λειτουργίαςτουΣ.Π. καιτη 
λήψη μέτρων που τους αφορά στα πλαίσια της γενικότε¬ 
ρης προσπάθειας σχεδιασμού για την ανάπτυξη. 

2.2. Οικονομικές υπηρεσίες 

- Κατάρτιση του σχεδίου προϋπολογισμού εσόδων - ε¬ 
ξόδων και εμπρόθεσμη υποβολή του στα αρμόδια όργα¬ 
να. 

- Προγραμματισμός και παρακολούθηση της πορείας 
εκτέλεσης του προϋπολογισμού εσόδων - εξόδων. 

- Υποβολή εισήγησης για την αναμόρφωση του προϋ¬ 
πολογισμού, εγγραφή νέων εσόδων, χορήγηση συμπλη¬ 
ρωματικών και εκτάκτων πιστώσεων, ορθή κατανομή των 
πιστώσεων και απορρόφηση των δαπανών για την εκτέ¬ 
λεση των έργων, των προμηθειών καθώς και η κίνηση του 
χρέους και της περιουσίας γενικά. 

- Λειτουργία Ειδικής Ταμειακής Υπηρεσίας. 

- Σύνταξη των ετήσιων σχεδίων οικονομικών απολογι¬ 
σμών του Σ.Π. και τήρηση αρχείου ετήσιων απολογισμών 
εσόδων - εξόδων του Σ.Π. σύμφωνα με τα απολογιστικά 
στοιχεία που συντάσσει το Ταμείο. 

- Διεξαγωγή της διαδικασίας και προμήθεια πόσης φύ- 
σεως υλικού και εξοπλισμού για τις ανάγκες του Σ.Π. και 
την κοινή εξυπηρέτηση των Ο.Τ.Α. μελών του, βάσει των 
Νόμων και Διατάξεων που ισχύουν. 

- Εισήγηση για την εκποίηση ή την καταστροφή του ά¬ 
χρηστου ή παλαιού υλικού και της διαγραφής του από τα 
αντίστοιχα βιβλία. 

- Διαχείριση, φύλαξη και διάθεση του υλικού στην απο¬ 
θήκη του Σ.Π. και καταχώρησή του στα οικεία βιβλία απο¬ 
θήκης. 

- Μέριμνα για την έγκαιρη ανανέωση υλικών που πρό¬ 
κειται να εξαντληθούν. 

- Επιμέλεια της ασφάλισης των κινητών και ακινήτων 
περιουσιακών στοιχείων του Σ.Π. 

- Τήρηση των προβλεπομένων από το Νόμο λογιστικών 
βιβλίων εξόδων. 

- Κατάρτιση των μηνιαίων και ετήσιων λογαριασμών της 
διαχείρισης των εξόδων. 

- Σύνταξη των ανάλογων στατιστικών πινάκων που υπο¬ 
βάλλονται στις Δημόσιες Υπηρεσίες. 

- Έλεγχος των εκδοθέντων και διαβιβασθέντων στο Τα¬ 
μείο ενταλμάτων και πληρωμή βάσει αυτών των δικαιού¬ 
χων σύμφωνα με τις οικείες διατάξεις περί λογιστικού των 
Ο.Τ.Α. 

- Φροντίδα για την συγκέντρωση και τον έλεγχο των κά¬ 
θε φύσης παραστατικών, έλεγχος της επάρκειας της α¬ 
ντίστοιχης πίστωσης του προϋπολογισμού, έκδοση χρη¬ 
ματικών ενταλμάτων, έγκαιρη προώθηση για υπογραφή 
τους από τον Πρόεδρο, καταχώρησή τους στο μηχανο¬ 
γραφικό σύστημα και αρχειοθέτησή τους. 

- Συνεχής παρακολούθηση των ταμειακών υπολοίπων 
και τακτή σχετική ενημέρωση προς την υπηρεσία και τα 
αρμόδια όργανα του Σ.Π. 

- Παρακολούθηση των εγκεκριμένων δανείων του Σ.Π., 
τήρηση πινάκων ετήσιων τοκοχρεωλυτικών δόσεων και ε¬ 
νημέρωση του ταμείου του. 

- Παρακολούθηση της μισθοδοτικής κατάστασης όλων 
των εργαζομένων στο Σ.Π., σύνταξη των μισθοδοτικών 
καταστάσεων και έκδοση των σχετικών βεβαιώσεων και 
πιστοποιητικών. 

- Μέριμνα της απόδοσης των υπέρ τρίτων κρατήσεων 
και τήρηση όλων των απαραίτητων βιβλίων. 


- Τήρηση των προβλεπόμενων από το Νόμο βιβλίων ε¬ 
σόδων. 

- Έλεγχος των χρηματικών τίτλων που διαβιβάζονται 
στο Ταμείο από τις αρμόδιες υπηρεσίες και έκδοση των α¬ 
ποδεικτικών παραλαβής των εισπρακτέων εσόδων. 

- Έκδοση των γραμματίων είσπραξης των διαφόρων ε¬ 
σόδων. 

- Επιμέλεια της είσπραξης των βεβαιωμένων με ειδι¬ 
κούς χρηματικούς καταλόγους εσόδων. 

- Επιμέλεια της κοινοποίησης των ατομικών ή γενικών 
προσκλήσεων προς τους οφειλέτες. 

- Εγγραφή της πίστωσης των πληρωσάντων οφειλετών 
στους οικείους χρηματικούς καταλόγους και βεβαίωση 
της ενέργειας αυτής στον καθένα από τα οικεία αποσπά¬ 
σματα των καταλόγων. 

- Ελεγχος των διπλοτύπων εισπράξεων πριν από κάθε 
χρηματική κατάθεση εκ μέρους των εισπρακτόρων και 
παραλαβή των εισπράξεων. 

- Διαχείριση και παρακολούθηση της διακίνησης των 
διαφόρων ειδών - υλικών και τήρηση των ανάλογων βι¬ 
βλίων. 

- Διεξαγωγή δημοπρασιών ή πρόχειρων διαγωνισμών 
σύμφωνα με την προβλεπόμενη νομοθεσία. 

Άρθρο 3 

Αρμοδιότητες του Τμήματος Αναπτυξιακού Σχεδιασμού 
- Προγραμματισμού και Τεχνικής Υποστήριξης 

Στις αρμοδιότητες του Τμήματος ανήκουν οι πιο κάτω 
Υπηρεσίες: 

3.1. Υπηρεσίες Αναπτυξιακού Σχεδιασμού - Προγραμ¬ 
ματισμού 

- Συγκέντρωση, επεξεργασία και τήρηση στατιστικών 
στοιχείων για την οικονομική, κοινωνική και πολιτιστική 
κατάσταση στην περιοχή. 

- Τήρηση αρχείου μελετών, ερευνών και εργασιών που 
έχουν πραγματοποιηθεί στην περιοχή του Σ.Π. 

- Εκπόνηση ερευνών και μελετών για τη διάγνωση των 
αναγκών της ανάπτυξης και την ιεράρχηση των προτε¬ 
ραιοτήτων έργων και μέτρων, καθώς και επιστημονικός 
σχεδιασμός, στήριξη και παρακολούθηση του συνολικού 
προγράμματος δράσης του Σ.Π. 

- Κατάρτιση του ετήσιου και μεσοχρόνιου Τοπικού Ανα¬ 
πτυξιακού Προγράμματος της περιοχής του Συμβουλίου 
στο πλαίσιο του δημοκρατικού προγραμματισμού. 

-Διατύπωση προτάσεων για τη συμμετοχή του Σ.Π. στη 
διαδικασία κατάρτισης των μεσοχρόνιων Νομαρχιακών 
Αναπτυξιακών Προγραμμάτων. 

-Διαχείριση των χρηματοδοτήσεων από το Πρόγραμμα 
Δημοσίων Επενδύσεων και από τους πόρους των προ¬ 
γραμμάτων και πρωτοβουλιών της Ευρωπαϊκής Ένωσης 
που αφορούν στην περιοχή του Σ.Π. 

- Σχεδιασμός και υλοποίηση προγραμμάτων αξιοποίη¬ 
σης των πλουτοπαραγωγικών πόρων διακοινοτικής ση¬ 
μασίας. 

- Συμμετοχή στο σχεδίασμά και στην υλοποίηση παρα¬ 
γωγικών δραστηριοτήτων στην περιοχή. Μέριμνα για τη 
δημιουργία νέων θέσεων εργασίας. 

- Συνεργασία με τις αρμόδιες υπηρεσίες των Ο.Τ.Α. με¬ 
λών του Σ.Π., της Νομαρχιακής Αυτοδιοίκησης, της Περι¬ 
φέρειας, της Περιφερειακής Διοίκησης, και άλλων αρμό¬ 
διων φορέων, όπου αυτή απαιτείται, για την παροχή αμοι¬ 
βαίων στοιχείων και πληροφοριών για την υλοποίηση των 
δραστηριοτήτων του Σ.Π. 

- Μέριμνα για την εκτέλεση και λειτουργία διακοινοτι- 
κών έργων τεχνικής υποδομής, κοινωνικού εξοπλισμού 
και πολιτιστικής υποδομής. 

- Πληροφόρηση και υποστήριξη των Ο.Τ.Α.-μελών του 
Σ.Π. για αναπτυξιακά θέματα και προγράμματα. 

- Παροχή συμβουλευτικών υπηρεσιών γεωπονίας 
στους αγρότες της περιοχής του Σ.Π. 

- Έλεγχος των καταστημάτων και επιχειρήσεων, οι όροι 
λειτουργίας των οποίων καθορίζονται από υγειονομικές 
διατάξεις. 

- Μέριμνα για την προστασία του περιβάλλοντος σε θέ¬ 
ματα διακοινοτικής σημασίας. 

- Η ανάληψη πρωτοβουλιώνγια την περιβαλλοντική ευ- 
αισθητοποίηση και ενημέρωση του πληθυσμού της Εδα¬ 
φικής Περιφέρειας του Σ.Π. και κυρίως της νεολαίας. 

- Η εισήγηση μέτρων πρόληψης κάθε είδους ρύπανσης, 
ο συντονισμός των ενεργειών με αντίστοιχες υπηρεσίες 
των ΟΤΑ μελών του Σ.Π. και της Νομαρχιακής Αυτοδιοί¬ 
κησης. 

- Συνεργασία με τους αρμόδιους κεντρικούς και περι¬ 
φερειακούς φορείς για την προώθηση προγραμμάτων 
τουριστικής ανάπτυξης της περιοχής και ειδικότερα των 
εναλλακτικών μορφών τουρισμού. 

- Ενη μέρωση και έλεγχος των ενδιαφερομένων φορέων 
και πολιτών σε θέματα βελτίωσης της ποιότητας των πα- 
ρεχομένωντουριστικών υπηρεσιών. 

- Προβολή των τουριστικών πόρων της Εδαφικής Περι¬ 
φέρειας του Σ.Π. στο εσωτερικό και το εξωτερικό. 

- Ευθύνη και επίβλεψη μηχανογράφησης - μηχανοργά- 
νωσηςτων υπηρεσιώντουΣ.Π. 

3.2. Υπηρεσίες Τεχνικής Υποστήριξης 

- Εκτέλεση και παρακολούθηση διακοινοτικών έργων α¬ 
ξιοποίησης πλουτοπαραγωγικών πόρων τεχνικής υποδο¬ 
μής, κοινωνικού εξοπλισμού και πολιτιστικής υποδομής. 

- Μέριμνα για τη σύνταξη και θεώρηση προμελετών και 
μελετών έργων και προμηθειών αρμοδιότητας του τμή¬ 
ματος. 

- Διενέργεια των διαδικασιών για την έγκριση της μελέ¬ 
της των έργων αρμοδιότητας του τμήματος μέχρι και του 
καθορισμού του επιβλέποντος. 

- Έκδοση των αναγκαίων αντιγράφων μελετών - συμ¬ 
βάσεων κ.λπ. που είναι απαραίτητα για την πληρωμή των 
δαπανών έργων και προμηθειών και αποστολή τους στο 
Γραφείο Διοικητικού - Οικονομικού για τις περαιτέρω ε¬ 
νέργειες. 

- Διενέργεια των διαδικασιών παρλαβής των έργων. 

- Επιμέλεια της σύνταξης, υπογραφής και έγκρισης της 
τελικής δαπάνης του έργου προς τα αρμόδια όργανα και 
διεκπεραίωση κάθε άλλης διοικητικής διαδικασίας εκκα¬ 
θάρισης του έργου μέχρι της αποστολής του οικείου φα¬ 
κέλου στο αρχείο. 

- Παρακολούθηση των πιστώσεων που διατίθενται για 
την εκτέλεση των έργων. 

- Μέριμνα για την παράδοση των απαραίτητων στοιχεί¬ 
ων λογιστικής παρακολούθησης των έργων. 

- Τή ρηση του αρχείου των φακέλων των έργων και προ¬ 
μηθειών με τη συνεργασία του επιβλέποντος κάθε έργου. 

- Μέριμνα για τη συγκέντρωση πληροφοριών για φθο¬ 
ρές στα διακοινοτικά έργα αρμοδιότητας του Σ.Π., επιμέ¬ 
λεια της άμεσης επισκευής τους και παροχή στοιχείων υ¬ 
πευθύνων και κόστους για το σχετικό καταλογισμό των 
δαπανών. 

-Τεχνική στήριξη των Ο.Τ.Α. μελών του Σ.Π. σε θέματα 


σχεδιασμού, χρηματοδότησης και εκτέλεσης τεχνικών 
έργων, συντήρησης των δικτύων οδοποιίας, ύδρευσης, 
άρδευσης, ηλεκτροφωτισμού και αποκομιδής των απορ¬ 
ριμμάτων. 

- Μέριμνα για τη συντήρηση, επισκευή και καλή λει¬ 
τουργία των διακοινοτικώντμημάτωντων δικτύων ύδρευ¬ 
σης, άρδευσης και οδοποιίας αρμοδιότητας του Σ.Π. 

- Σχεδιασμός και εφαρμογή μέτρων για τη διαχείριση 
των απορριμμάτων της Εδαφικής Περιφέρειας του Σ.Π. 

- Μέριμνα για την προστασία των αγροτικών - δασικών 
εκτάσεων της Εδαφικής Περιφέρειας του Σ.Π. 

- Μέριμνα για τη διαχείριση των υδατικών πόρων της Ε¬ 
δαφικής Περιφέρειας του Σ.Π. 

- Μέριμνα για τη συντήρηση των αυτοκινήτων, μηχανη¬ 
μάτων και λοιπού εξοπλισμού των υπηρεσιών του Σ.Π. και 
των Ο.Τ.Α. μελών του. 

- Υλοποίηση του πολεοδομικού σχεδιασμού στο πλαί¬ 
σιο των εγκεκριμένων Ζωνών Οικιστικού Ελέγχου (Ζ.Ο.Ε.) 
ή των Ειδικών Χωροταξικών Μελετών και η τήρηση των δε- 
δομένωντου Κτηματολογίου της περιοχής του, όπως αυ¬ 
τά προκύπτουν από το συνολικό σχεδίασμά και την ολο¬ 
κληρωμένη διαχείριση του Εθνικού Κτηματολογίου. 

-Συνεργασία με την αρμόδια υπηρεσία της Νομαρχια¬ 
κής Αυτοδιοίκησης για τον έλεγχο της εφαρμογής των εκ- 
δοθεισών οικοδομικών αδειών και την αντιμετώπιση της 
αυθαίρετης δόμησης εις βάρος κοινοχρήστων χώρων. 

- Συνεργασία με την αρμόδια υπηρεσία της Ν ,Α. για τον 
έλεγχο των αυθαίρετων κατασκευών και την εφαρμογή 
της νομοθεσίας «περί επικινδύνων και ετοιμόρροπων κτι- 
σμάτων». 

- Εισήγηση μέτρων για πολεοδομικές ρυθμίσεις που α¬ 
φορούν στην προστασία του περιβάλλοντος. 

- Μέριμνα για σωστή λειτουργία και συντήρηση αυτοκι¬ 
νήτων. 

ΚΕΦΑΛΑΙΟ Γ 

Κατηγορίες και Κλάδοι Προσωπικού 
Άρθρο 4 

Διάκριση θέσεων κατά κατηγορίες 

Το μόνιμο προσωπικό του Συμβουλίου Περιοχής υπά¬ 
γεται στις διατάξεις του πρώτου μέρους του Ν. 1188/81 
«περί κυρώσεως του κώδικος περί καταστάσεως προσω¬ 
πικού οργανισμών τοπικής αυτοδιοίκησης», όπως ισχύει 
τροποποιούμενος και συμπληρούμενος. 

Οι θέσειςτων μονίμων υπαλλήλωντου Σ.Π. διακρίνονται 
σε κατηγορίες ως εξής: 

Α. Πανεπιστημιακής Εκπαίδευσης (ΠΕ) 

Β. Τεχνολογικής Εκπαίδευσης (ΤΕ) 

Γ. Δευτεροβάθμιας Εκπαίδευσης (ΔΕ) 

Δ. Υποχρεωτικής Εκπαίδευσης (ΥΕ) 

Άρθρο 5 

Εισαγωγικός και Καταληκτικός Βαθμός 

1. Εισαγωγικός βαθμόςτων υπαλλήλωντων κλάδων Πα¬ 
νεπιστημιακής, Τεχνολογικής και Δευτεροβάθμιας Εκπαί¬ 
δευσης είναι ο βαθμός Δ' και καταληκτικός ο βαθμός Α'. 

2. Εισαγωγικός βαθμός των υπαλλήλων των κλάδων Υ¬ 
ποχρεωτικής Εκπαίδευσης είναι ο βαθμός Ε' και καταλη¬ 
κτικός ο βαθμός Β'. 

3. Για τους αποφοίτους της Εθνικής Σχολής Δημόσιας 
Διοίκησης εισαγωγικός βαθμός είναι ο Β'. 

ΚΕΦΑΛΑΙΟ Δ' 

Αριθμός θέσεων κατά κλάδους και προσόντα διορισμού 
Άρθρο 6 

1. Κλάδος ΠΕ Διοικητικού - Οικονομικού (Οικονομικού) 
Ο Κλάδος ΠΕΙ Διοικητικού - Οικονομικού (Οικονομι¬ 
κού) περιλαμβάνει μία (1) θέση. 

2. Κλάδος ΠΕΙ Διοικητικού - Οικονομικού (Διοικητικού) 
Ο Κλάδος ΠΕΙ Διοικητικού - Οικονομικού (Διοικητικού) 

περιλαμβάνει μία (1) θέση. 

3. Κλάδος ΠΕ3 Πολιτικών Μηχανικών 

Ο Κλάδος ΠΕ3 Πολιτικών Μηχανικών περιλαμβάνει μία 
(1)θέση. 

4. Κλάδος ΠΕ4 Αρχιτεκτόνων Μηχανικών 

Ο Κλάδος ΠΕ4 Αρχιτεκτόνων Μηχανικών περιλαμβάνει 
μία (1) θέση. 

5. Κλάδος ΠΕΙ4Δασολόγων 

Ο Κλάδος ΠΕΙ 4 Δασολόγων περιλαμβάνει μία (1) θέση. 

6. Κλάδος ΤΕ17 Διοικητικών - Λογιστών 

Ο Κλάδος ΤΕ17 Διοικητικών - Λογιστών περιλαμβάνει 
μία (1) θέση. 

7. Κλάδος ΤΕ19 Πληροφορικής 

Ο Κλάδος ΤΕ 19 Πληροφορικής περιλαμβάνει μία (1) θέ¬ 
ση. 

8. Κλάδος ΔΕ 15 Εισπρακτόρων 

Ο Κλάδος ΔΕ 15 Εισπρακτόρων περιλαμβάνει μία (1) θέ¬ 
ση. 

9. Κλάδος ΔΕ29 Οδηγών Αυτοκινήτων 

Ο Κλάδος ΔΕ29 Οδηγών Αυτοκινήτων περιλαμβάνει μία 
(1) θέση. 

10. Κλάδος ΔΕ30 Τεχνιτών γενικά 

Ο Κλάδος ΔΕ30 Τεχνιτών περιλαμβάνει μία (1) θέση. 

11. Κλάδος ΔΕ38 Προσωπικού Η/Υ 

Ο Κλάδος ΔΕ38 Προσωπικού Η/Υ περιλαμβάνει μία (1) 
θέση. 

12. Κλάδος ΥΕ1 Κλητήρων 

Ο Κλάδος ΥΕ1 Κλητήρων περιλαμβάνει μία (1) θέση. 

13. Κλάδος ΥΕ16 Προσωπικού Καθαριότητας 

Ο Κλάδος ΥΕ16 Προσωπικού Καθαριότητας περιλαμ¬ 
βάνει μία (1) θέση. 

Άρθρο 7 

Η κατανομή των θέσεων κατά υπηρεσιακή μονάδα γίνε¬ 
ται με απόφαση του Προέδρου του Σ.Π. 

Άρθρο 8 

Προσόντα διορισμού για όλους τους παραπάνω κλά¬ 
δους είναι τα οριζόμενα στο Π.Δ. 37α/87 και 22/90 όπως 
κάθε φορά ισχύουν. 

ΚΕΦΑΛΑΙΟ Ε' 

Προϊστάμενοι Οργανικών Μονάδων 
Καθήκοντα Προϊσταμένων - Καθήκοντα Προσωπικού 

Άρθρο 9 

Προϊστάμενοι οργανικών μονάδων 

Σε κάθε οργανωτική μονάδα του Σ.Π. της 5ης Εδαφικής 
Περιφέρειας Ν. Ζακύνθου τοποθετούνται προϊστάμενοι 
υπάλληλοι των Κλάδων Π.Ε., Τ.Ε. ως ακολούθως: 

1. Στο Γραφείο Διοικητικού - Οικονομικού του Συμβου¬ 
λίου Περιοχής προίσταται υπάλληλος του Κλάδου ΠΕΙ 
Διοικητικού - Οικονομικού (Διοικητικού) ή ΤΕ17 Διοικητι¬ 
κού - Λογιστικού ή ΤΕ19 Πληροφορικής. 

2. Στο Τμήμα Αναπτυξιακού Σχεδιασμού - Προγραμμα¬ 


τισμού και Τεχνικής Υποστήριξης του Συμβουλίου Περιο¬ 
χής προίσταται υπάλληλος του Κλάδου ΠΕΙ Διοικητικού - 
Οικονομικού (Οικονομικού) ή ΠΕ3 Πολιτικών Μηχανικών ή 
ΠΕ4 Αρχιτεκτόνων Μηχανικών ή ΠΕ 14 Δασολόγων ή ΤΕ 19 
Πληροφορικής. 

Άρθρο 10 

Καθήκοντα Προϊσταμένων των Τμημάτων 

α) Είναι υπεύθυνοι για την ακριβή τήρηση, εφαρμογή 
και εκτέλεση των αρμοδιοτήτων και καθηκόντων που α¬ 
νατίθενται στην υπηρεσία που προΐστανται. 

β) Φροντίζουν για την εφαρμογή των Νόμων, Διαταγμά¬ 
των και των αποφάσεων και εγκυκλίων που τους κοινο¬ 
ποιούνται, ενημερώνοντας τους υπαλλήλους της υπηρε¬ 
σίας τους, δίνοντας παράλληλα τις αναγκαίες επεξηγη¬ 
ματικές οδηγίες για την εκτέλεσή τους. 

γ) Κατανέμουντην εργασία στους υπαλλήλους και τους 
καθοδηγούν, ελέγχουν δε την τακτική παρουσία, απόδο¬ 
ση και συνέπειά τους. 

δ) Εκτελούν τις εντολές του Προέδρου, εισηγούνται σ’ 
αυτόν τις υποθέσεις της αρμοδιότητάς τους, υποβάλ¬ 
λουν τις υπηρεσιακές εκθέσεις και σημειώματα για την 
πορεία των εργασιών του Τμήματός τους καθώς και των 
υποθέσεων που εκκρεμούν. 

ε) Συντάσσουν τις εκθέσεις αξιολόγησης των υπηρε- 
τούντων υπαλλήλων, τις οποίες στη συνέχεια υποβάλ¬ 
λουν στο Διευθυντή για περαιτέρω κρίση. 

στ) Προσυπογράφουν την αλληλογραφία της υπηρε¬ 
σίας τους, συντάσσοντας προσωπικά τα σημαντικότερα 
έγγραφα και καθίστανται υπεύθυνοι για τη νομιμότητά 
τους. 

Ειδικά ο Προϊστάμενος του Γραφείου Διοικητικού - Οι¬ 
κονομικού: 

1. Ενημερώνεται για όλη την αλληλογραφία εισερχόμε¬ 
νη και εξερχόμενη που αφορά την υπηρεσία του Σ.Π., κα¬ 
τανέμει αυτή σύμφωνα με τις αρμοδιότητες των Οργανω¬ 
τικών Μονάδων δίνοντας εντολές μετά από συνεργασία 
με τον Πρόεδρο του Σ.Π. για τις ενέργειες που πρέπει να 
γίνουν. 

2. Υπογράφει τις αποφάσεις ύστερα από εξουσιοδότη¬ 
ση του Προέδρου και των Υπηρεσιακών Οργάνων. 

3. Θεωρεί με τη μονογραφή του και υποβάλλει όλα τα 
έγγραφα που συντάσσονται από τις Οργανωτικές Μονά¬ 
δες για έγκριση και υπογραφή, από τον Πρόεδρο ή το νό¬ 
μιμο αναπληρωτή του, καθιστάμενος έτσι συνυπεύθυνος 
για τη νομιμότητα της ενέργειας. 

4. Θεωρεί τη βεβαίωση της εργασίας του προσωπικού 
που υπηρετεί στην Υπηρεσία. 

5. Παρίσταται εφόσον οι υπηρεσιακές ανάγκες το απαι¬ 
τούν στις συνεδριάσεις των συλλογικών οργάνων του 
Σ.Π, και αναπτύσσει τις προτάσεις του πάνω στα διάφορα 
υπηρεσιακά θέματα. 

6. Δέχεται τους πολίτες και παρέχει σ’ αυτούς όσες πλη¬ 
ροφορίες επιτρέπεται από τις κείμενες διατάξεις και είναι 
υποχρεωμένος να βρίσκεται στη θέση του κατά τις ώρες 
υποδοχής του κοινού για την επίλυση των τυχόν μεταξύ 
αυτών και των υπηρεσιών του Σ.Π. διαφορών. 

ζ) Εφαρμόζουν πειθαρχικό έλεγχο στο προσωπικό του 
Σ.Π. και συντάσσουν υπομνήματα σε ένδικα μέσα αυτού 
ενώπιοντου Συμβουλίου Επικράτειας και των Διοικητικών 
Δικαστηρίων. 

η) Μεριμνούν για την ενημέρωση των υπαλλήλων των 
Ο.Τ.Α. - μελών του Σ.Π. σε θέματα αρμοδιότητάς τους και 

παρέχουν πάοης φύσεως πληροφόρηση και στήριξη στο 
έργο των υπηρεσιών των Ο.Τ.Α. 

Άρθρο 11 

Καθήκοντα Προσωπικού 

1. Τα καθήκοντα του προσωπικού του Συμβουλίου Πε¬ 
ριοχής είναι τα εξής: 

α) Στα πλαίσια των αρμοδιοτήτων των υπηρεσιών που 
είναι τοποθετημένοι οι υπάλληλοι, ανεξάρτητα από την 
εργασιακή τους σχέση, εκτελούν την εργασία που τους έ¬ 
χει ανατεθεί με προσοχή, επιμέλεια και ευσυνειδησία, κά¬ 
τω από τις οδηγίες και κατευθύνσεις των προϊσταμένων 
τους, σύμφωνα με την κείμενη νομοθεσία και με αρμονική 
- συναδελφική συνεργασία μεταξύ τους. 

β) Ειδικότερα εκείνοι που χειρίζονται ή χρησιμοποιούν 
μηχανήματα ή οχήματα, εργαλεία, διάφορες συσκευές 
κ.λπ. είναι υπεύθυνοι για κάθε αδικαιολόγητη απώλεια, 
φθορά ή καταστροφή, κυρίως όταν αυτή οφείλεται σε α¬ 
μέλεια ή κακή χρήση. 

γ) Οι συντάκτες των εγγράφων, αποφάσεων, μελετών 
και αλληλογραφίας τα μονογράφουν και είναι υπεύθυνοι 
για την ακρίβεια των πραγματικών περιστατικών και στοι¬ 
χείων που προκύπτουν από τα τηρούμενα στην Υπηρεσία 
βιβλία, φακέλους και άλλα παραστατικά. 

δ) Αναφέρουν στον προϊστάμενό τους γραπτά ή προ¬ 
φορικά για τις υποθέσεις που εκκρεμούν και δεν μπορούν 
να επιλυθούν άμεσα ή εντός των προθεσμιών που έχουν 
ταχθεί. 

ε) Σε όλους τους υπαλλήλους μπορεί να ανατεθούν ε¬ 
πιπλέον αρμοδιότητες μετά από απόφαση του Προέ¬ 
δρου. 

ΜΕΡΟΣ ΤΡΙΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 12 

Το Συμβούλιο Περιοχής ασκεί κάθε άλλη σχετική αρμο¬ 
διότητα που ήθελε αναταθεί από τους ΟΤΑ μέλη του Σ.Π. 
από τη Νομαρχιακή Αυτοδιοίκηση, Δημόσιους Φορείς και 
Ν.Π.Δ.Δ. 

Άρθρο 13 

Γ ιατην κατάταξη υπηρετούντων υπαλλήλων, τιςημέρες 
και ώρες εργασίας, την υπερωριακή απασχόληση των ερ¬ 
γαζομένων, τις μετακινήσεις - αποσπάσεις - μετατάξεις, 
τα πειθαρχικά παραπτώματα κ.α. εφαρμόζονται ο Ν. 
2190/94 (άρθρο 38), ο Ν. 2307/95 (άρθρο 8), Ο Ν. 2344/95 
(άρθρο 19) όπως ισχύουν κάθε φορά. 

Άρθρο 14 

Στο επίπεδο των Οργανωτικών Μονάδων, ο συντονι¬ 
σμός και η συνεργασία των υπαλλήλων του Σ.Π. εξασφα¬ 
λίζεται και με τακτικές ή έκτακτες συντονιστικές συσκέ¬ 
ψεις και ομάδες εργασίας με αντικείμενο την αλληλοενη- 
μέρωση, την επισήμανση και αντιμετώπιση προβλημάτων 
και τη ν συνεργασία των υπαλλήλων σε αντικείμενα που α¬ 
παιτούν διαφορετικές ειδικότητες. 

Το προσωπικό του Σ.Π. συνέρχεται επίσης σε τακτές ή 
έκτακτες ολομέλειες, με πρόσκληση του Προϊσταμένου 
του Γραφείου Διοικητικού - Οικονομικού, με αντικείμενο 
συζήτησης την ενημέρωση για την πορεία του συνολικού 
προγραμματισμού και έργου του Σ. Π. και την άμεση αντι¬ 
μετώπιση προβλημάτων. 

Την ευθύνη για τον συντονισμό και την συνεργασία με¬ 


ταξύ των Οργανωτικών Μονάδων και την συνεργασία με¬ 
ταξύ των υπαλλήλων και οργάνων του Σ.Π. έχει ο Προϊ¬ 
στάμενος του Γ ραφείου Διοικητικού - Οικονομικού του 
Σ.Π. και σε περίπτωση απουσίας του ο Προϊστάμενος του 
Τμήματος Αναπτυξιακού Σχεδιασμού - Προγραμματι¬ 
σμού καιΤεχνικής Υποστήριξης. 

Άρθρο 15 

Η ισχύς του παρόντος Οργανισμού Εσωτερικής Υπηρε¬ 
σίας του Συμβουλίου Περιοχής της 5ης Εδαφικής Περι¬ 
φέρειας του Νομού Ζακύνθου αρχίζει από τη δημοσίευσή 
του στην Εφημερίδα της Κυβερνήσεως. 

Ακροτελεύτιο άρθρο 

Ο ανωτέρω Οργανισμός να δημοσιευθεί στην Εφημερί¬ 
δα της Κυβερνήσεως. 

- ♦ - 

Αριθ. 1866 (δις) (2) 

Χορήγηση άδειας κυκλοφορίας φαρμακευτικού ιδ/τος 
ΡΙΡΑΟΙΩ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση μεαρ. 1866/19.6.97 του ΕΟΦ χορηγή¬ 
θηκε βάσει των διατάξεων του άρθρ. 3 παρ. 1 της Κοινής 
Υπουργικής Απόφασης Α6/9392/91 άδεια κυκλοφορίας 
στο φαρμακευτικό ιδ/σμα ΡΙΡ ΑΟΙΩ. 

Μορφή: Κάψουλες εντεροδιαλυτές 20ηης]/ΟΑΡ. 

Δικαιούχου σήματος: ΡΑΒΜΑΝΙΟ ΑΒΕΕ. 

Υπεύθυνου κυκλοφορίας: ΡΑΗΜΑΝΙΟ ΑΒΕΕ. 

Αθήνα, 19 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 
-♦- 

Αριθ. 43675/96 (δις) (3) 

Χορήγηση άδειας κυκλοφορίας του φαρμακευτικού ιδιο¬ 
σκευάσματος ΑΙΕΝΖΑΝΤΥΙ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με τις αποφάσεις μας αρ. 43675/96/23.6.97 του ΕΟΦ 
χορηγήθηκε, βάσει των διατάξεων του άρθρ. 3 παρ. 1 της 
Κοινής Υπουργικής Απόφασης Α6/9392/91, άδεια κυκλο¬ 
φορίας στο φαρμακευτικό ιδιοσκεύασμα ΑΙΕΝΖΑΝΤΎΙ. 

Μορφές: Κρέμα εξωτερικής χρήσης 20%. 

Δικαιούχου σήματος: ΧΡΙΣΠΑ ΑΛΦΑ ΦΑΡΜΑΚΕΥΤΙΚΗ 
ΑΕ. 

Υπεύθυνου κυκλοφορίας: ΧΡΙΣΠΑ ΑΛΦΑ ΦΑΡΜΑΚΕΥΤΙ¬ 
ΚΗ ΑΕ. 

Αθήνα, 23 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

- 4 - 

Αριθ. 20325 (δις) (4) 

Χορήγηση άδειας κυκλοφορίας στο Τρόφιμο Ειδικής 
Διατροφής ΡΗΕ51ΙΒΙΝ ΩΙΑΒΕΤΕ5. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφασή μας μεαρ. 20325/19.6.97 του ΕΟΦ χο¬ 
ρηγήθηκε, βάσει των διατάξεων του άρθρ. 6 της παρ. 3 
της Υπουργικής Απόφασης Α2γ/οικ. 5350/86, άδεια κυ¬ 
κλοφορίας στο Τρόφιμο Ειδικής Διατροφής ΡΒΕδΙύΒΙΝ 
ΩΙΑΒΕΤΕ5. 

Μορφή: Υγρό. 

Υπεύθυνου κυκλοφορίας: ΒΙΟΣΕΡ ΑΕ. 

Αθήνα, 19 Ιουνίου 1997 
Ο Πρόεδρος 
ΓΕΡ. ΚΑΒΒΑΔΙΑΣ 
-♦- 

Αριθ. 20324 (δις) (5) 

Χορήγηση άδειας κυκλοφορίας στο Τρόφιμο Ειδικής 
Διατροφής ΡΒΕδυΒΙΝ ΦΡΑΓΚΟΣΤΑΦΥΛΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφασή μας με αρ. 20324/19.6.97 του ΕΟΦ χο¬ 
ρηγήθηκε, βάσει των διατάξεων του άρθρ. 6 της παρ. 3 
της Υπουργικής Απόφασης Α2γ/οικ. 5350/86, άδεια κυ¬ 
κλοφορίας στο Τρόφιμο Ειδικής Διατροφής ΡΡΕδΙΙΒΙΝ 
ΦΡΑΓΚΟΣΤΑΦΥΛΟ. 

Μορφή: Υγρό. 

Υπεύθυνου κυκλοφορίας: ΒΙΟΣΕΡ ΑΕ. 

Αθήνα, 19 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 
-♦- 

Αριθ. 1534 (δις) (6) 

Χορήγηση άδειας κυκλοφορίας στο Τρόφιμο Ειδικής 
Διατροφής ΡΒΕδυΒΙΝ ΟΥΔΕΤΕΡΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφασή μας με αρ. 1534/19.6.97 του ΕΟΦ χο¬ 
ρηγήθηκε, βάσει των διατάξεων του άρθρ. 6 της παρ. 3 
της Υπουργικής Απόφασης Α2γ/οικ. 5350/86, άδεια κυ¬ 
κλοφορίας στο Τρόφιμο Ειδικής Διατροφής ΡΒΕδϋΒΙΝ 
ΟΥΔΕΤΕΡΟ. 

Μορφή: Υγρό. 

Υπεύθυνου κυκλοφορίας: ΒΙΟΣΕΡ ΑΕ. 

Αθήνα, 19 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 
-♦- 

Αριθ. 20444 (δις) (7) 

Χορήγηση άδειας κυκλοφορίας φαρμακευτικού ιδ/τος 
ΗΕΒΜΟδΑΝ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση με αρ. 20444/20.6.97 του ΕΟΦ χορη¬ 
γήθηκε βάσει των διατάξεων του άρθρ. 3 παρ. 1 της Κοι¬ 
νής Υπουργικής Απόφασης Α6/9392/91 άδεια κυκλοφο¬ 
ρίας στο φαρμακευτικό ιδ/σμα ΗΕΒΜΟδΑΝ. 

Μορφή: Δισκία αναβράζοντα ΙΟΟΟπιρ/ΤΑΒ. 

Δικαιούχου σήματος: ΟΕΒΜΕδ ΡΑΒΒΙΚ ΡΗΑΒΜ. 
ΡΒΑΕΡΑΒΑΤΕ ΟΒΑΩΙΝΟΕΒ ΟΜΒΗ ΟΕΒΜΑΝΥ. 
Υπεύθυνου κυκλοφορίας: ΙΑνίΡΗΑΒΜ ΗΕίίΑδ ΑΕ. 

Αθήνα, 20 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 
-♦- 

Αριθ. 8401/96 (δις) (8) 

Χορήγηση άδειας κυκλοφορίας φαρμακευτικού ιδ/τος 
ΒΙΡΙΖΕΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 
Με τις αποφάσεις αρ. 8401/96 και 8402/96/26.6.97 του 


ΕΟΦ χορηγήθηκε βάσει των διατάξεων του άρθρ. 3 παρ. 
1 της Κοινής Υπουργικής Απόφασης Α6/9392/91, άδεια 
κυκλοφορίας στο φαρμακευτικό ιδ/σμα ΒΙΡΙΖΕΟ. 

Μορφές: Σκόνη εξωτερικής χρήσης 1% και Κρέμα εξω¬ 
τερικής χρήσης 1%.. 

Δικαιούχου σήματος: ΡΑΒΜΑΝΙΟ ΑΒΕΕ. 

Υπεύθυνου κυκλοφορίας: ΡΑΒΜΑΝΙΟ ΑΒΕΕ. 

Αθήνα, 26 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 20568 (δις) (9) 

Χορήγηση άδειας κυκλοφορίας στην παιδική τροφή 
ΜΙΕυΡΑ ΚΡΕΜΑ ΜΕ ΜΠΙΣΚΟΤΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 20568/23.6.97 του ΕΟΦ χορηγήθηκε, 
βάσει των διατάξεων του άρθρ. θτηςπαρ. 3της Κοινής Υ¬ 
πουργικής Απόφασης Α2γ/οικ. 5350/86, άδεια κυκλοφο¬ 
ρίας στην παιδική τροφή ΜΙίίΙΡΑ ΚΡΕΜΑ ΜΕ ΜΠΙΣΚΟΤΑ. 
Μορφή: Σκόνη. 

Δικαιούχου: ΜΙΛΟΥΠΑ ΕΛΛΑΣ ΕΠΕ. 

Αθήνα, 23 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 20567 (δις) (10) 

Χορήγηση άδειας κυκλοφορίας στην παιδική τροφή 
ΜΙΐυΡΑ ΚΡΕΜΑ ΜΕ ΡΥΖΙ - ΒΑΝΙΛΙΑ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 20567/23.6.97 του ΕΟΦ χορηγήθηκε, 
βάσει των διατάξεωντου άρθρ. 6της παρ. 3 της Κοινής Υ¬ 
πουργικής Απόφασης Α2γ/οικ. 5350/86, άδεια κυκλοφο¬ 
ρίας στην παιδική τροφή ΜΙΐυΡΑ ΚΡΕΜΑ ΜΕ ΡΥΖΙ - ΒΑ¬ 
ΝΙΛΙΑ. 

Μορφή: Σκόνη. 

Δικαιούχου: ΜΙΛΟΥΠΑ ΕΛΛΑΣ ΕΠΕ. 

Αθήνα, 23 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

-♦- 

Αριθ. 20566 (δις) ( 11 ) 

Χορήγηση άδειας κυκλοφορίας στην παιδική τροφή 
ΜΙίίΙΡΑ ΚΡΕΜΑ ΦΑΡΙΝ ΛΑΚΤΕ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την απόφαση 20566/23.6.97 του ΕΟΦ χορηγήθηκε, 
βάσει των διατάξεωντου άρθρ. 6 της παρ. 3 της Κοινής Υ¬ 
πουργικής Απόφασης Α2γ/οικ. 5350/86, άδεια κυκλοφο¬ 
ρίας στην παιδική τροφή ΜΙΙΙΙΡΑ ΚΡΕΜΑ ΦΑΡΙΝ ΛΑΚΤΕ. 
Μορφή: Σκόνη. 

Δικαιούχου: ΜΙΛΟΥΠΑ ΕΛΛΑΣ ΕΠΕ. 

Αθήνα, 23 Ιουνίου 1997 

Ο Πρόεδρος 
ΓΕΡ. ΚΑΒΒΑΔΙΑΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 *ΤΕΙ_ΕΧ 223211 ΥΡΕΤΟΡ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 ι 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248320 

ΘΕΣΣΑΛΟΝΙΚΗ 

Βαο. Όλγας 188, 1ος ορ.-Τ.Κ. 546 55 (031)423956 
ΠΕΙΡΑΙΑΣ 4136402 

Νικήτα 6-8 Τ.Κ. 185 31 4.171307 

ΠΑΤΡΑ (061)271249 

. Κορίνθου 327 Τ.Κ 262 23 224581 

-ΙΩΑΝΝΙΝΑ 

Διοικητήριο Τ.Κ 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

50.000 δρχ. 

2.500 

δρχ. 

Β' (Υπουργικές αποφάσεις κ.τλ.) 

50.000 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

500 

» 

Δ' (Απαλλοτριώσεις, πολεοδομία κτλ.) 

50.000 

2.500 

» 

Αναπτυξιακών Πράξεων (Τ.Α.Π.Σ.) 

25.000 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

500 

» 

Παράρτημα (Πίνακες επιτυχόντων διαγωνισμών) 

5.000 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

500 

*> 

Ανώτατου Ειδικού Δικαστηρίου (Α.Ε.Δ.) 

3.000 

150 

» 

Ανωνύμων Εταιρειών & Ε.Π.Ε. 

250.000 

12.500 

» 

Προκηρύξεων Α.Σ.Ε.Π. 

10.000 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 ν. 

10.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και 
μπορεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τ υπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
Π ΕΤ (Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό 
ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















